OSNOVNA ŠKOLA

„VLADIMIR NAZOR“

TRENKOVO, Mlinska 3

KLASA: 602-02/18-01/305

URBROJ: 2177-28-01-18-1

Trenkovo, 10.10.2018.

ŽUPANIJA POŽEŠKO-SLAVONSKA

Upravni odjel za proračun

Požega

**PREDMET: Obrazloženje financijskog plana 2019.-2021.**

***Sažetak djelokruga rada***

Osnovna škola „ Vladimir Nazor“ Trenkovo, javna je ustanova, koja obavlja djelatnost odgoja i osnovnog obrazovanja na temelju Zakona o ustanovama i Zakona o odgoju i obrazovanju u osnovnoj i srednjoj školi.

Sjedište škole je u Trenkovu. Škola ima svoju Područnu školu, koja se nalazi u Mihaljevcima.

Djelatnost škole obuhvaća odgoj i osnovno obrazovanje djece i mladih. Škola provodi svoju djelatnost na temelju nastavnog Plana i programa osnovnog obrazovanja, koji je donio resorni ministar svojom Odlukom objavljenom u Narodnim novinama 102/06., te Nacionalnog i školskog kurikuluma.

Djelatnost škole financira se iz proračuna Republike Hrvatske i decentraliziranih sredstava županije Požeško-slavonske.

Svoju djelatnost škola obavlja kao javnu službu. Na temelju javnih ovlasti škola obavlja sljedeće poslove:

* upise i ispise učenika iz škole s vođenjem odgovarajuće evidencije
* organizira i izvodi nastavu i druge oblike odgojno obrazovnog rada s učenicima i vodi odgovarajuću evidenciju
* vrednuje i ocjenjuje učenike i vodi evidenciju o tome
* izriče pedagoške mjere i vodi evidenciju o njima
* izdaje javne isprave iz svog djelokruga rada
* izdaje potvrde iz svog djelokruga

Nastava se ustrojava po razredima, a izvodi u razrednim odjelima. Razredni odjeli ustrojavaju se sukladno Zakonu i Pedagoškom standardu. Tako u OŠ „Vladimir Nazor“ Trenkovo ima ukupno 14 razrednih odjela, od toga broja 7 razrednih odjela razredne nastave i 7 razrednih odjela predmetne nastave.

U školi ima ukupno 164 učenika. Nastavu pohađa i 8 učenika/ca po redovitom programu uz prilagodbu sadržaja i individualizirane postupke te 3 učenika/ce po redovitom programu uz individualizirane postupke.

Osim nastave u Školi se ustrojavaju i izvannastavne aktivnosti, radi proširivanja obrazovnih sadržaja te poticanja individualnih sklonosti. U izvođenju odgojno obrazovnih sadržaja škola surađuje s drugim školama, ustanovama te udrugama.

Radi upotpunjavanja obrazovnih sadržaja škola organizira poludnevne, jednodnevne izlete, i višednevne ekskurzije, kao i terensku nastavu.

U školi je organizirana i prehrana za učenike. Troškove prehrane snose roditelji učenika.

U školi su ustrojene dvije službe:

- stručno pedagoška

- administrativno tehnička

Stručno pedagoška služba obavlja poslove u vezi s izvođenjem nastavnog plana i programa, te neposrednog odgojno obrazovnog rada s učenicima.

Administrativno tehnička služba obavlja opće, pravne, kadrovske poslove, računovodstveno–knjigovodstvene poslove, poslove čuvanja i vođenja pedagoške dokumentacije, tehničkog održavanja i rukovanja opremom i uređajima, poslove održavanja čistoće objekta i okoliša.

Škola ima 37 zaposlenih. Od toga broja 7 je administrativno tehničkog osoblja, a ostalo je stručno pedagoška služba.

Škola obavlja djelatnost na temelju:

* Ustav RH
* Zakon o ustanovama
* Zakon o radu
* Zakon o odgoju i obrazovanju u osnovnoj i srednjoj školi
* Zakon o upravnom postupku
* Pravilnik o upisu djece u osnovnu školu
* Zakon o javnoj nabavi
* Zakon o proračunu
* Pravilnik o proračunskom računovodstvu i Računskom planu
* Uredbe o računovodstvu

***Obrazloženje programa***

Prihodi i rashodi po ekonomskoj klasifikaciji utvrđuju se u Financijskom planu za 2019.-2021.godinu.

Rashodi poslovanja i rashodi za nefinancijsku imovinu za 2019.g. u ukupnom iznosu od 5.613.407 kn raspoređuju se po programima i po izvorima kako slijedi:

**sk**

|  |  |  |  |
| --- | --- | --- | --- |
| ***BROJ KONTA*** | ***VRSTA RASHODA/IZDATAKA*** | | ***PLANIRANO*** |
| **PROGRAM: REDOVNA DJELATNOST OSNOVNOG ŠKOLSTVA** | | | **5.613.407** |
| **Aktivnost: Osnovna aktivnost osnovnog školstva** | | | **4.633.407** |
| ***Izvor: Državni proračun*** | | | ***4.198.900*** |
| 3 | | Rashodi poslovanja | **4.198.900** |
| 31 | | Rashodi za zaposlene | **4.054.600** |
| 311 | | Plaće | 3.341.600 |
| 312 | | Ostali rashodi za zaposlene | 134.700 |
| 313 | | Doprinosi na plaće | 578.300 |
| 32  321 | | Materijalni rashodi  Naknade troškova zaposlenima | **144.300**  132.000 |
| 329 | | Ostali nespomenuti rashodi poslovanja | 12.300 |
| **Aktivnost: Osnovna aktivnost osnovnog školstva** | | | **384.507** |
| ***Izvor: Županijski proračun*** | | | ***384.507*** |
| 3 | | Rashodi poslovanja | **384.507** |
| 32 | | Materijalni rashodi | **382.507** |
| 321 | | Naknade troškova zaposlenima | 21.500 |
| 322 | | Rashodi za materijal i energiju | 237.000 |
| 323 | | Rashodi za usluge | 116.657 |
| 329 | | Ostali nespomenuti rashodi poslovanja | 7.350 |
| 34 | | Financijski rashodi | **2.000** |
| 343 | | Ostali financijski rashodi | 2.000 |
| **Aktivnost: Osnovna aktivnost osnovnog školstva** | | | **50.000** |
| ***Izvor: Općinski proračun*** | | | ***50.000*** |
| 3  37  372 | | Rashodi poslovanja  Naknade građanima i kućanstvima  Ostale naknade građanima i kućanstvima | **50.000**  50.000  50.000 |
|  | |  |  |
|  | |  |  |
| **Aktivnost: Prehrana učenika** | | | **90.000** |
| ***Izvor: Prihodi za posebne namjene.*** | | | ***90.000*** |
| 3 | | Rashodi poslovanja | 90.000 |
| 32 | | Materijalni rashodi | 90.000 |
| 322 | | Rashodi za materijal i energiju | 90.000 |
|  | |  |  |
| **Aktivnost: Energetska obnova zgrade** | | | **890.000** |
| ***Izvor: Prihodi iz državnog proračuna temeljem prijenosa EU sredstava*** | | | ***890.000*** |
| 4 | | Rashodi za nabavu nefinancijske imovine | 890.000 |
| 45 | | Rashodi za dodatna ulaganja na nefinancijskoj imovini | 890.000 |
| 451 | | Dodatna ulaganja na građevinskim objektima | 890.000 |
|  | |  |  |

***Pokazatelji rezultata škole:***

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2018.) | Ciljana vrijednost (2019.) | Ciljana vrijednost (2020.) |
| Školski preventivni program za suzbijanje zlouporabe sredstava ovisnosti, školski preventivni program za sprječavanje nasilja među djecom i mladima, „ Zdrav za 5“ , Zajedno možemo više, Sigurnost i zaštita djece na Internetu, Znam što je ne diram opasno je, Sigurnost za sve, Cesta i ja. | - poticanje učenika na afirmiranje pozitivnih vrijednosti, smanjiti pojavu nasilničkog ponašanja, upoznavanje učenika s problemom ovisnosti, kvalitetno provođenje slobodnog vremena; smanjivati interes djece i mladih za uzimanjem droga i opojnih sredstava te općenito unapređivanje i zaštita zdravlja mladih, pomoći djeci da odrastu u osobe koje ne vrše nasilje nad sobom, drugima i nad prirodom, kroz interaktivna predavanja učenicima 7. razreda, ukazati na potrebu pridržavanja sigurnosnih elemenata prilikom korištenja novih tehnologija, povećanja razine znanja i svijesti o posljedicama zlouporabe korištenja istih, Zaštita djece i mladeži od posljedica zlouporabe oružja, minsko- eksplozivnih i pirotehničkih sredstava, Podići razinu sigurnosti najmlađih sudionika u prometu | broj | 100 | **Škola**  **Policija**  **Zdravstvene ustanove** | 120 | 130 | 140 |
| Povećanje broja  učenika koji su  uključeni u različite  školske projekte i  aktivnosti | Učenike se potiče na  izražavanje kreativnosti,  talenata i sposobnosti. | broj | 100 | **Škola**  **i vanjski suradnici** | 110 | 120 | 130 |
| Povećanje broja osvojenih mjesta (prva tri) na županijskim i državnim natjecanjima | Poticati samostalnost i kompetencije kroz aktivnosti i testiranje kvalitete rada nastavnika s nadarenim učenicima | broj | 3 | **Škola** | 4 | 5 | 6 |
| Sportska natjecanja, stolni tenis, atletika, skok u dalj, mali nogomet, odbojka | Razvijanje sportskog duha u pojedinačnim i grupnim sportovima, očuvati zdravlje | broj | 10 | **Škola** | 12 | 14 | 16 |

***Zakonske i druge podloge na kojima se zasnivaju programi***

*Osnovno obrazovanje djece i mladih* zasniva se na Zakonu o odgoju i obrazovanju u osnovnoj i srednjoj školi, Zakonu o radu, Zakonu o ustanovama, Pedagoškom standardu, Temeljnom kolektivnom ugovoru za zaposlenike u javnim službama, Kolektivnom ugovoru za zaposlenike u osnovnoškolskim ustanovama, Nastavnom planu i programu rada, Pravilnikom o broju učenika u redovnom i kombiniranom razrednom odjeljenju u osnovnoj školi, Pravilnik o obvezama učitelja i stručnih suradnika u osnovnoj školi, Zakonu o knjižnicama.

*Prehrana učenika* je organizirana temeljem Pedagoškog standarda,Sustavu HACCP-a, te Odluke o cijeni obroka u školskoj kuhinji.

*Organizacija izleta, ekskurzija, terenske nastave, škole u prirodi* provodi se u skladu sa Zakonom o odgoju i obrazovanju u osnovnoj i srednjoj školi, Nacionalnog kurikuluma, Školskog kurikuluma, Pravilnika o izvođenju izleta, ekskurzija i drugih odgojno-obrazovnih aktivnosti izvan Škole, Godišnjeg plana i programa rada te odobrenja roditelja.

***Usklađeni ciljevi, strategija i programi s dokumentima dugoročnog razvoja***

U Planu razvojnih programa iskazali smo plan rashoda vezano uz provođenje dodatnih ulaganja na građevinskim objektima u sklopu projekta energetske obnove zgrade matične škole, a financirane iz državnog proračuna temeljem prijenosa EU sredstava, te Fonda za zaštitu okoliša te ćemo najveći dio aktivnosti usmjeriti na ovaj projekt, koji je započeo već ove godine izradom projektne dokumentacije, temeljem koje smo ušli u drugu fazu Projekta.

***Ishodište i pokazatelji na kojima se zasnivaju izračuni i ocjene potrebnih sredstava za provođenje programa***

Financijski plan za 2019.g. sastoji se od:

* Prihoda iz državnog proračuna 4.198.900 kn
* Prihoda iz županijskog proračuna 384.507 kn
* Pomoći iz općinskog proračuna 50.000 kn
* Pomoći iz državnog proračuna temeljem

prijenosa EU sredstava 890.000 kn

* Prihoda za posebne namjene 90.000 kn
* od čega tekući prijenosi između prorač. korisnika 12.000 kn

Ukupno prihodi: 5.613.407 kn

* Rashoda za zaposlene 4.054.600 kn
* Materijalnih i financijskih rashoda 668.807 kn
* Rashoda za nefinancijsku imovinu 890.000 kn

Ukupno rashodi: 5.613.407 kn

Navedeni rashodi i prihodi planirani su prema Uputama za izradu proračuna jedinica lokalne i područne samouprave za razdoblje 2019.-2021. godine i danim limitima, a za prihode za posebne namjene, korišteni su podaci prijašnjih godina o broju učenika koji koriste školsku kuhinju.

Pomoći iz državnog proračuna planirane su na temelju procjene nedovršenih i u 2018. godini time i nenaplaćenih radova vezanih uz energetsku obnovu zgrade koja je u tijeku.

Izračun rashoda za zaposlene rađen je na osnovi sadašnjeg broja zaposlenih (37 djelatnika). Rashodi za zaposlene se financiraju iz državnog proračuna.

***Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini***

Školsku godinu 2017./2018. uspješno je završilo 180 učenika. Nekoliko naših učenika od petog do osmog razreda sudjelovalo je na županijskim natjecanjima na kojima su postizali odlične rezultate (1. mjesto na Županijskom natjecanju iz engleskog jezika, 1. mjesto na Županijskom natjecanju iz fizike, 1. mjesto na Županijskom natjecanju iz tehničke kulture). Uspješni su bili i na sportskim natjecanjima u atletici gdje su osvojena 2 prva mjesta na županijskoj razini te osvojeno 10. mjesto na Državno natjecanju u krosu.

U Planu razvojnih programa za 2018. iskazali smo plan rashoda vezano uz provođenje dodatnih ulaganja na građevinskim objektima u sklopu projekta energetske obnove zgrade matične škole, a financirane iz državnog proračuna temeljem prijenosa EU sredstava, te Fonda za zaštitu okoliša te ćemo najveći dio aktivnosti bio i usmjeren na ovaj projekt, koji je započeo već prošle godine izradom projektne dokumentacije, temeljem koje smo ušli u drugu fazu Projekta koji je još u tijeku i prema našim procjenama proteći će se i na prvi dio 2019. godine. Također od planiranog izvršena je rekonstrukcija krovišta matične škole, ako i popravak sportskih igrališta matične škole.

Voditelj računovodstva: R A V N A T E LJ:

Neda Čavec Josip Prološčić, dipl.teolog